As dos reglas tienen excepcions (hat [hat] 'té' ye curta incumplindo a primera regla; Kloster  'monesterio' y Mond  'luna' son largas y no cumplen a segunda regla). Ta o caso d'a i que no se trobe en a combinación ie (fendo-la larga) ni debant d'una dople consonant u grup (fendo-la curta), no bi ha denguna regla cheneral. En muitos casos bi ha esferencias rechionals: En Alemanya central (Hessen), la o en l'apellito "Hoffmann" se diz larga quan a resta d'alemans la prenunciarían curta; tamién pasarba o mesmo con a e en o nombre d'a rechión "Mecklenburg" y a prenunciación d'a chent que i vive. A parabra Städte 'ciutatz', se prenuncia con una vocal curta  por beluns (Jan Hofer, ARD Television) y con una larga  por atros (Marietta Slomka, ZDF Television). Ta rematar, una vocal seguita por ch puet estar tanto curta (Fach  'asinatura', Küche  'cocina') como larga (Suche  'mirar', Bücher  'libros') quasi a l'azar.